text: Rockstjerner kommer til Kolding
  12 december 2013 kl. 14.05
  Den 12. december åbner Trapholt for en ny fotoudstilling med århundreds største rockstjerner.
  The Beatles, Rolling Stones, Bob Dylan, Jimi Hendrix og mange flere. Fotografen Bent Rej færdedes som ung med mange af det 20. århundredes store stjerner. Sammen med Søren Solkær, der har fotograferet nogle af de mere nutidige stjerner, kan man komme tættere på dem, der kan noget ved musikken.
  Bent Rej har nemlig selv været helt tæt på de store stjerner blandt andet Brian Jones fra The Rolling Stones.
  - Han boede en del hos mig, når han holdt fri i Danmark. Når der så kom nogen og bankede på og spurgte, om der boede en fra The Rolling Stones her, så svarede min kone: Nej nej, det er min fætter fra Jylland, siger Bent Rej til TV SYD.
  Fotoudstillingen tæller knap 90 billeder. Bent Rej tog sit første billede til udstillingen i juli 1964, og da han tog sit sidste billede af Jimi Hendrix i 1967, havde han nået at fotografere næsten alle de store daværende stjerner.
  Udstillingen varer frem til den 4. januar 2015.
  